ddrg/super_eurlex huggingface dataset:
KOMMISSIONENS BESLUTNING

af 9. september 1999

om ændring af beslutning 94/652/EF om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

(meddelt under nummer K(1999) 2705)

(EØS-relevant tekst)

(1999/634/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler(1), særlig artikel 3, og

ud fra følgende betragtninger:

(1) Kommissionens beslutning 94/458/EF(2) fastsætter regler for forvaltningen af det videnskabelige samarbejde mellem medlemsstaterne og Kommissionen vedrørende levnedsmidler;

(2) i Kommissionens beslutning 94/652/EF(3) er der fastsat en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler; i artikel 3 i direktiv 93/5/EØF er det fastsat, at der skal ske en ajourføring af oversigten og fordelingen af opgaverne mindst hver sjette måned;

(3) oversigten over opgaverne skal udarbejdes og ajourføres under hensyntagen til behovet for sundhedsbeskyttelse inden for Fællesskabet samt til kravene i fællesskabslovgivningen inden for levnedsmiddelsektoren;

(4) opgaverne skal fordeles på grundlag af den videnskabelige ekspertise og de til rådighed stående ressourcer i medlemsstaterne, navnlig i de institutter, som deltager i det videnskabelige samarbejde;

(5) de i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Bilaget til beslutning 94/652/EF om udarbejdelse af en oversigt og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 9. september 1999.

På Kommissionens vegne

Karel VAN MIERT

Medlem af Kommissionen

(1) EFT L 52 af 4.3.1993, s. 18.

(2) EFT L 189 af 23.7.1994, s. 84.

(3) EFT L 253 af 29.9.1994, s. 29.

BILAG

Oversigt over opgaver, der skal udføres af medlemsstaterne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

>TABELPOSITION>
RÅDETS AFGØRELSE

af 13. september 1999

om udnævnelse af vicegeneralsekretæren for Rådet for Den Europæiske Union

(1999/630/EF, EKSF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 207, stk. 2,

under henvisning til traktaten om oprettelse af Det Europæiske Kul- og Stålfællesskab, særlig artikel 30, stk. 2,

under henvisning til traktaten om oprettelse af Det Europæiske Atomenergifællesskab, særlig artikel 121, stk. 2, og

ud fra følgende betragtning:

Der bør udnævnes en vicegeneralsekretær for Rådet for Den Europæiske Union -

TRUFFET FØLGENDE AFGØRELSE:

Artikel 1

Pierre de Boissieu udnævnes til vicegeneralsekretær for Rådet for Den Europæiske Union for en periode på fem år fra den 18. oktober 1999.

Artikel 2

Formanden for Rådet meddeler Pierre de Boissieu denne afgørelse.

Afgørelsen offentliggøres i De Europæiske Fællesskabers Tidende.

Udfærdiget i Bruxelles, den 13. september 1999.

På Rådets vegne

T. HALONEN

Formand
RÅDETS AFGØRELSE

af 13. september 1999

om udnævnelse af generalsekretæren for Rådet for Den Europæiske Union, højtstående repræsentant for den fælles udenrigs- og sikkerhedspolitik

(1999/629/EF, EKSF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 207, stk. 2,

under henvisning til traktaten om oprettelse af Det Europæiske Kul- og Stålfællesskab, særlig artikel 30, stk. 2,

under henvisning til traktaten om oprettelse af Det Europæiske Atomenergifællesskab, særlig artikel 121, stk. 2,

under henvisning til Rådets afgørelse 1999/543/EF, EKSF, Euratom af 29. juli 1999 om forlængelse af tjenesteperioden for Jürgen Trumpf som generalsekretær for Rådet for Den Europæiske Union(1),

under henvisning til Jürgen Trumpfs samtykke til at give afkald på at fortsætte sin tjenesteperiode ud over den 17. oktober 1999, og

ud fra følgende betragtning:

Der bør udnævnes en ny generalsekretær for Rådet for Den Europæiske Union, som skal være højtstående repræsentant for den fælles udenrigs- og sikkerhedspolitik -

TRUFFET FØLGENDE AFGØRELSE:

Artikel 1

Javier Solana Madariaga udnævnes til generalsekretær for Rådet for Den Europæiske Union og højtstående repræsentant for den fælles udenrigs- og sikkerhedspolitik for en periode på fem år fra den 18. oktober 1999.

Artikel 2

Afgørelse 1999/543/EF, EKSF, Euratom ændres på de punkter, hvor den er i modstrid med denne afgørelse.

Artikel 3

Formanden for Rådet meddeler Javier Solana Madariaga og Jürgen Trumpf denne afgørelse.

Afgørelsen offentliggøres i De Europæiske Fællesskabers Tidende.

Udfærdiget i Bruxelles, den 13. september 1999.

På Rådets vegne

T. HALONEN

Formand

(1) EFT L 209 af 7.8.1999, s. 28.
KOMMISSIONENS BESLUTNING

af 10. september 1999

om ændring af beslutning 1999/293/EF om beskyttelsesforanstaltninger over for bluetongue i visse områder af Grækenland

(meddelt under nummer K(1999) 2902)

(Kun den græske udgave er autentisk)

(EØS-relevant tekst)

(1999/623/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4, og

ud fra følgende betragtninger:

(1) Som følge af udbrud af bluetongue på visse øer i det sydøstlige Grækenland traf Kommissionen beskyttelsesforanstaltninger ved beslutning 1999/293/EF(3);

(2) resultaterne af en serologisk undersøgelse i august 1999 i præfekturerne Evros og Rodopi viser, at virusen af bluetongue hos får huserer i dette område af Grækenland;

(3) af mangel på økologiske grænser kan de vektorer, der indgår ved overførsel af sygdommen, udbrede sig aktivt eller spredes med vinden over lange afstande;

(4) følsomme dyrearters bevægelser bør begrænses, så at sygdommen ikke spredes af viræmiske dyr;

(5) beslutning 1999/293/EF bør ændres, så at præfekturerne Evros, Rodopi og Xanthi indbefattes i det inficerede område;

(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 1, stk. 1 og 2, i beslutning 1999/293/EF ændres ordene "præfekturet Dodekaneserne og præfekturet Samos" til "præfekturerne Dodekaneserne, Samos, Evros, Rodopi og Xanthi".

Artikel 2

Denne beslutning er rettet til Den Hellenske Republik.

Udfærdiget i Bruxelles, den 10. september 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 114 af 1.5.1999, s. 55.
KOMMISSIONENS BESLUTNING

af 8. september 1999

om behandlingen af momsrefusioner til ikke-afgiftspligtige enheder og til afgiftspligtige enheder for virksomhed, som er fritaget for afgift, med henblik på gennemførelse af Rådets direktiv 89/130/EØF, Euratom om harmonisering af fastlæggelsen af bruttonationalindkomsten i markedspriser

(meddelt under nummer K(1999) 2533)

(EØS-relevant tekst)

(1999/622/EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets direktiv 89/130/EØF, Euratom af 13. februar 1989 om harmonisering af fastlæggelsen af bruttonationalindkomsten i markedspriser(1), særlig artikel 1, og

ud frå følgende betragtninger:

(1) I Det Europæiske Nationalregnskabssystem (ENS 2. udgave) findes der ingen udtrykkelige bestemmelser om behandlingen af momsrefusioner til ikke-afgiftspligtige enheder og til afgiftspligtige enheder for virksomhed, som er fritaget for afgift;

(2) med henblik på beregningen af bruttonationalindkomsten i markedspriser (BNImp) i henhold til artikel 1 i direktiv 89/130/EØF, Euratom er det nødvendigt at præcisere, hvordan momsrefusioner til ikke-afgiftspligtige enheder og til afgiftspligtige enheder for virksomhed, som er fritaget for afgift, skal behandles med henblik på ENS 2. udgave;

(3) i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag(2), senest ændret ved direktiv 1999/59/EF(3), defineres begreberne afgiftspligtig person, ikke-afgiftspligtig person og virksomhed, som er fritaget for afgift;

(4) de i denne beslutning fastsatte foranstaltninger er i overensstemmelse med udtalelse fra det udvalg, der er nedsat i henhold til artikel 6 i direktiv 89/130/EØF, Euratom -

VEDTAGET FØLGENDE BESLUTNING:

Artikel 1

Ved opgørelsen af nationalregnskabsaggregater med henblik på gennemførelsen af direktiv 89/130/EØF, Euratom behandles momsrefusion af indkøb, som ydes til:

- ikke-afgiftspligtige personer

- afgiftspligtige personer for virksomhed, som er fritaget for afgift

i henhold til ENS 2. udgave som løbende overførsler (på indkomstfordelingskontoen - C3) eller som kapitaloverførsler (på kapitalkontoen - C5) og ikke, som om der var tale om fradragsberettiget moms.

Med henblik på en harmoniseret anvendelse af denne beslutning defineres ikke-afgiftspligtige personer som i artikel 4 i sjette direktiv 77/388/EØF, Euratom, og virksomhed, som er fritaget for afgift, som i artikel 13 i sjette direktiv 77/388/EØF, Euratom.

Artikel 2

Bestemmelserne i artikel 1 finder anvendelse på BNI-data, der indberettes i henhold til direktiv 89/130/EØF, Euratom for 1988 og følgende år.

Artikel 3

Denne beslutning er rettet til medlemsstaterne.

Udfærdiget i Bruxelles, den 8. september 1999.

På Kommissionens vegne

Yves-Thibault DE SILGUY

Medlem af Kommissionen

(1) EFT L 49 af 21.2.1989, s. 26.

(2) EFT L 145 af 13.6.1977, s. 1.

(3) EFT L 162 af 26.6.1999, s. 63.
RÅDETS AFGØRELSE

af 13. september 1999

om beskikkelse af otte medlemmer af og suppleanter til Regionsudvalget

(1999/625/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at fire pladser som medlemmer af og fire pladser som suppleanter til ovennævnte udvalg er blevet ledige, efter at M. Louppen-Laurant, P. Loos, A.B. Sakkers og J. Lagrand er trådt tilbage som medlemmer, og J. Walsma, H. van der Goot, N. Gerzee og D.H. Kok er trådt tilbage som suppleanter, hvilket Rådet blev underrettet om henholdsvis den 28. maj 1999, den 23. juli 1999, den 10. august 1999, den 19. august 1999 og den 6. september 1999,

under henvisning til indstillingen fra den nederlandske regering -

TRUFFET FØLGENDE AFGØRELSE:

Eneste artikel

Følgende beskikkes

a) som medlemmer af Regionsudvalget

J.H.J. Verburg som efterfølger for J.P.J. Lagrand

H.J.M. Kemperman som efterfølger for M. Louppen-Laurant

H. Dijksma som efterfølger for P. Loos

G. van Klaveren som efterfølger for A.B. Sakkers

b) som suppleanter til Regionsudvalget

C.W. Jacobs som efterfølger for N. Gerzee

A.B. Sakkers som efterfølger for J. Walsma

D.C. Dekker som efterfølger for H. van der Goot

N. Kallen-Morren som efterfølger for D.H. Kok

for den resterende del af mandatperioden, dvs. indtil den 25. januar 2002.

Udfærdiget i Bruxelles, den 13. september 1999.

På Rådets vegne

T. HALONEN

Formand

(1) EFT L 28 af 4.2.1998, s. 19.
1999/612/FUSP: Rådets afgørelse af 13. september 1999 om ændring af afgørelse 1999/424/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien



EF-Tidende nr. L 242 af 14/09/1999 s. 0032 - 0039



RÅDETS AFGØRELSE af 13. september 1999 om ændring af afgørelse 1999/424/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien (1999/612/FUSP) RÅDET FOR DEN EUROPÆISKE UNION HAR - under henvisning til fælles holdning 1999/318/FUSP fastlagt af Rådet den 10. maj 1999 vedrørende supplerende restriktive foranstaltninger mod Forbundsrepublikken Jugoslavien(1) og afgørelse 1999/424/FUSP(2) om gennemførelse heraf og i betragtning af, at listen i artikel 1 i afgørelse 1999/424/FUSP bør ajourføres i henhold til artikel 1, stk. 3, i fælles holdning 1999/318/FUSP - TRUFFET FØLGENDE AFGØRELSE: Artikel 1 Artikel 1 i afgørelse 1999/424/FUSP affattes således: "Artikel 1 Forbuddet mod indrejse i artikel 1 i fælles holdning 1999/318/FUSP finder anvendelse på følgende personer: >TABELPOSITION>" Artikel 2 Denne afgørelse har virkning fra dagen for vedtagelsen. Artikel 3 Denne afgørelse offentliggøres i EF-tidende. Udfærdiget i Luxembourg, den 13. september 1999. På Rådets vegne T. HALONEN Formand (1) EFT L 123 af 13.5.1999, s. 3. (2) EFT L 163 af 29.6.1999, s. 86.
KOMMISSIONENS BESLUTNING

af 1. september 1999

om ændring af beslutning 1999/551/EF for så vidt angår genbehandling af beskyttelsesforanstaltningerne over for dioxinforurening

(meddelt under nummer K(1999) 2880)

(EØS-relevant tekst)

(1999/601/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 9, stk. 4,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med, visse levende dyr og produkter inden for Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 10, stk. 4, og

ud fra følgende betragtninger:

(1) Ifølge artikel 2 i Kommissionens beslutning 1999/551/EF af 6. august 1999 om ændring af beslutning 1999/449/EF om beskyttelsesforanstaltninger over for animalske produkter til konsum eller foderbrug, som er forurenet med dioxiner(4), skal beslutning 1999/551/EF tages op til ny behandling før den 31. august 1999 især på grundlag af de oplysninger, som de belgiske myndigheder fremlægger; de belgiske myndigheder har underrettet Kommission om, at de relevante oplysninger for øjeblikket er under udarbejdelse og endnu ikke er tilgængelige; der bør derfor fastsættes en ny dato for genbehandlingen af beslutning 1999/551/EF;

(2) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 2, stk. 1, i beslutning 1999/551/EF ændres "før den 31. august 1999" til "hurtigst muligt og under alle omstændigheder senest den 30. september 1999".

Artikel 2

Denne beslutning er rettet til medlemsstaterne.

Udfærdiget i Bruxelles, den 1. september 1999.

På Kommissionens vegne

Franz FISCHLER

Medlem af Kommissionen

(1) EFT L 395 af 30.12.1989, s. 13.

(2) EFT L 62 af 15.3.1993, s. 49.

(3) EFT L 224 af 18.8.1990, s. 20.

(4) EFT L 209 af 7.8.1999, s. 42.
KOMMISSIONENS BESLUTNING

af 13. oktober 1999

om ændring af beslutning 92/469/EØF om godkendelse af metoder til klassificering af svinekroppe i Danmark

(meddelt under nummer K(1999) 3279)

(Kun den danske udgave er autentisk)

(1999/699/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe(1), senest ændret ved forordning (EF) nr. 3513/93(2), særlig artikel 5, stk. 2, og

ud fra følgende betragtninger:

(1) Kommissionen godkendte ved beslutning 92/469/EØF(3), senest ændret ved beslutning 98/283/EF(4), forskellige metoder til klassificering af svinekroppe i Danmark;

(2) den danske regering har indgivet ansøgning til Kommissionen om godkendelse af benyttelse af nye formler til beregning af indholdet af magert kød i slagtekroppe ved de eksisterende klassificeringsmetoder "KC" og "FOM/MK"; de oplysninger, der kræves efter artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe(5), ændret ved forordning (EF) nr. 3127/94(6), er blevet meddelt; en gennemgang af ansøgningen har vist, at betingelserne for godkendelse af de nye formler er opfyldt;

(3) beslutning 92/469/EØF bør derfor ændres tilsvarende;

(4) de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

I beslutning 92/469/EØF foretages følgende ændringer:

1) Artikel 2 affattes således: "Artikel 2

Som undtagelse fra den i artikel 2 i forordning (EØF) nr. 3220/84 definerede standardudskæring må svinekroppe afhudes før vejning og klassificering, hvorved fortæerne afskæres umiddelbart over 'os carpi accessorium' og bagtæerne umiddelbart under 'calcaneum'. Afhudede kroppe skal klassificeres ved anvendelse af apparaterne KC eller FOM/MK, idet de i del 1 og 2 i bilaget nævnte særlige formler anvendes. Vægten af de varme kroppe (eksklusive flomme, nyrer og mellemgulv) beregnes i overensstemmelse med følgende formel:

vægten af den varme krop = 5,83 + 1,037 × vægten af den afhudede krop."

2) I bilagets del 1 affattes formlen i punkt 3, litra b), således:

">REFERENCE TIL EN GRAFIK>".

3) I bilagets del 2 affattes formlen i punkt 3, litra b), således:

">REFERENCE TIL EN GRAFIK>".

Artikel 2

Denne beslutning er rettet til Kongeriget Danmark.

Udfærdiget i Bruxelles, den 13. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 301 af 20.11.1984, s. 1.

(2) EFT L 320 af 22.12.1993, s. 5.

(3) EFT L 265 af 11.9.1992, s. 39.

(4) EFT L 128 af 30.4.1998, s. 68.

(5) EFT L 285 af 25.10.1985, s. 39.

(6) EFT L 330 af 21.12.1994, s. 43.
RÅDETS AFGØRELSE

af 22. oktober 1999

om gennemførelse af fælles holdning 98/633/FUSP om processen vedrørende stabilitet og godt naboskab i Sydøsteuropa

(1999/694/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til fælles holdning 96/633/FUSP(1), særlig artikel 3, og

ud fra følgende betragtninger:

(1) I overensstemmelse med artikel 3 i fælles holdning 98/633/FUSP kan Unionen støtte projekter vedrørende stabilitet, godt naboskab og civilsamfundet i Sydøsteuropa som ledsageforanstaltninger i forbindelse med processen;

(2) EU's særlige repræsentant i Royaumont-processen har forudgående udvalgt en liste over prioriterede projekter i overensstemmelse med handlingsplanen for koordinatoren i bilag II til fælles holdning 98/633/FUSP -

TRUFFET FØLGENDE AFGØRELSE:

Artikel 1

Den Europæiske Union yder støtte til følgende prioriterede projekter i forbindelse med stabilitet, godt naboskab og civilsamfundet i Sydøsteuropa;

- kvindedialog til fremme af stabilitet, menneskerettigheder og varig fred i Sydøsteuropa

- stabilitet og godt naboskab i Sydøsteuropa

- sydøsteuropæisk lederinitiativ: en dialog for handling (SEELIDA), "Kvindelige ledere for det 21. århunderede: Opbygning af virkningsfuld lokale, regionale og internationale partnerskaber for demokrati"

- netværk for demokrati, menneskerettigheder og beskyttelse af personer, som tilhører etniske og religiøse minoriteter i Sydøsteuropa

- ny indkredsning af kulturel identitet: Den flerkulturelle virkelighed i regionerne i Centraleuropa og Middelhavsområdet

- processen vedrørende stabilitet og godt naboskab i Sydøsteuropa (Royaumont-processen): Den parlamentariske dimension

- CEMUNET-projektet, de centrale og sydøsteuropæiske kommuners netværk

- de lokale myndigheders rolle i udviklingen af de politiske demokratiserings- og stabiliseringsprocesser i Sydøsteuropa - Konference den 1.-3. december 1999 i Ljubljana/Bled

- møde mellem arbejdsministrene og arbejdsmarkedets parter inden for rammerne af Royaumont-processen

- Sofia-konferencen - 12.-14. november 1999 inden for rammerne af Graz-processen

- fredscenter i Vukovar.

Artikel 2

1. Det finansielle referencegrundlag for gennemførelse af denne afgørelse er på 1800000 EUR.

2. Udgifter, der finansieres med det i stk. 1 fastsatte beløb, forvaltes i overensstemmelse med procedurerne og reglerne inden for Den Europæiske Unions almindelige budget.

Artikel 3

Gennemførelsen af denne afgørelse vil løbende blive taget op til vurdering, især under hensyn til udviklingen i og sammenhængen med de øvrige EU-bidrag til regionen.

Artikel 4

Denne afgørelse træder i kraft på dagen for vedtagelsen.

Den udløber den 22. oktober 2001.

Artikel 5

Denne afgørelse offentliggøres i EF-Tidende.

Udfærdiget i Luxembourg, den 22. oktober 1999.

På Rådets vegne

S. MÖNKÄRE

Formand

(1) EFT L 302 af 12.11.1998, s. 1.
KOMMISSIONENS BESLUTNING

af 14. oktober 1999

om listen over de programmer for udryddelse og overvågning af dyresygdomme, hvortil der kan ydes EF-tilskud i 2000

(meddelt under nummer K(1999) 3329)

(1999/701/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 24, stk. 5, og

ud fra følgende betragtninger:

(1) Ved udarbejdelsen af listen over programmer for udryddelse og overvågning af dyresygdomme, hvortil der kan ydes EF-tilskud i 2000, og fastsættelsen af procentsatsen og beløbet for tilskuddet til de enkelte programmer bør der tages hensyn til hvert enkelt programs interesse for EF såvel som omfanget af disponible bevillinger;

(2) Kommissionen har gennemgået hvert af de programmer, som medlemsstaterne har forelagt, såvel fra et veterinært som et finansielt synspunkt;

(3) beløbene for tilskuddet, der er vist i bilaget til denne beslutning, er vejledende;

(4) omfanget af EF's deltagelse i finansieringen fastlægges for hvert enkelt program i overensstemmelse med den budgetmæssige situation;

(5) de programmer, der er opført på listen i denne beslutning, skal godkendes individuelt senere, ændret eller suppleret med yderligere oplysninger fra den pågældende medlemsstat, hvis det er relevant;

(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der ydes et EF-tilskud i 2000 til de programmer, der er opført i bilaget til denne beslutning.

2. For hvert af de i stk. 1 nævnte programmer er den foreslåede procentsats og beløbet for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 19.

(2) EFT L 168 af 2.7.1994, s. 31.

BILAG

Liste over programmer - foreslået procentsats og beløb for EF-tilskuddet

>TABELPOSITION>